cyanic-selkie/wikianc huggingface dataset:
הליגה נגד מסכות של סן פרנסיסקו
הקמת הליגה
הדרישה לחבוש מסכה בגל השני עוררה תרעומת רבה בקרב התושבים, שהתארגנו באופן ספונטני והקימו תנועה שורשית בשם "הליגה נגד מסכות של סן פרנסיסקו". בין חברי הליגה נכללו רופאים, אזרחים, פעילי זכויות אדם ועובדי מדינה. המפגש הראשון נערך ב-25 בינואר 1919 באולם "Dreamland Rink" ששימש להחלקה על הקרח והופעות מוזיקה, והשתתפו בו בין 4,000 ל-5,000 איש. נשיאת הליגה, אי. סי. הרינגטון, הייתה סופרת, עורכת הדין, פעילה למען זכויות האישה וזכויות עובדים, ונודעה כמבקרת נוקבת של ראש העיר,.
חלק מהמשתתפים החתימו עצומות נגד מסכות, אחרים קראו לפטר את קצין הבריאות בעיר או את ראש העיר. חלק מהמתנגדים למסכות התבססו על מחקרים מדעיים שהטילו ספק ביעילותן, והסתמכו בעיקר על עמדת האיגוד האמריקני לבריאות הציבור, שהתכנס בשיקגו בדצמבר 1918 וקבע שאין לחייב את הציבור לחבוש מסכה, אלא רק אנשי צוות רפואיים. בנוסף לכך טענו חברי הליגה שהדרישה לחבוש מסכה מהווה הפרת זכויות אדם.
המוחים ציינו גם שקציני הבריאות בערים אחרות בארצות הברית פסקו שאין צורך לחבוש מסכות. עקב טענה זו קצין הבריאות של סן פרנסיסקו מתח ביקורת על מועצת הבריאות של קליפורניה, שהטילה ספק ביעילותן של המסכות, ואמר: "גישה זו של מועצת הבריאות מעודדת את הליגה נגד מסכות."
ב-27 בינואר 1919 הגישה הליגה למועצת העיר עצומה נגד חבישת מסכות, שזכתה לפרסום בעיתונים רבים בעולם. ההוראה לחבוש מסכות בוטלה ב-1 בפברואר 1919, בהמלצת מועצת הבריאות של קליפורניה.
ניתוחים והשוואות היסטוריות
מחקרים רפואיים מייחסים יעילות רבה לחבישת מסכות כצעד למניעת הידבקות, ומצביעים על ירידה בתמותה בסן פרנסיסקו בעקבות ההוראה לחבוש מסכות. מספר החולים היומי החל לרדת כבר ב-17 בינואר 1919 והמשיך לרדת עד לתום הגל השני בעיר.
במהלך התפרצות נגיף הקורונה בארצות הברית ב-2020 קמו נגד צעדי ריחוק חברתי שהוטלו על האוכלוסייה. פעילותן של תנועות אלה הושוותה לפעילות הליגה של סן פרנסיסקו ב-1919.
ג'נרל אטומיקס
ב-1986 היא נמכרה לחברה בשליטת ניל בלו ולינדן בלו, אז קיבלה את שמה הנוכחי.
המיזמים הראשונים שלה היו כורים גרעיניים מסוג TRIGA ומיזם אוריון.
כלב ים אפור
הנקבות ממליטות בסתיו (במזרח האוקיינוס האטלנטי) או בחורף (במערב האוקיינוס האטלנטי) כשהגורים ניזונים מחלב עשיר ותוך חודש אחד הם מגדלים פרווה עמידה למים, ומסוגלים לצאת לים כדי לדוג בעצמם.
יש לכלב ים זה 2 תת-מינים:
אוכלוסיית כלב ים זה מצויה בעלייה בשנים האחרונות, בעיקר במערב האוקיינוס האטלנטי - בארצות הברית ובקנדה. האוכלוסייה הגדולה ביותר העולם נמצאת באי סייבל שבנובה סקוטיה, קנדה.
כלב ים זה טורף לעיתים פרטים צעירים של פוקת המפרץ ושל פוקנה מצויה בעתות רעב. בנוסף התברר ממחקר מ-2014 שבים הצפוני ישנם אוכלוסיות כלבי ים בהם זכרים קניבלים הניזונים מגורי כלבי ים אפורים שננטשו.
עין שמר
עֵין שֶׁמֶר הוא קיבוץ סמוך לפרדס חנה-כרכור השייך למועצה אזורית מנשה.
היסטוריה
ניסיונות התיישבות במקום נעשו ב-1913 ומ-1921 ואילך. ב-1927 הוקם היישוב על אדמות קק"ל. מייסדי הקיבוץ היו קבוצת "עין גנים", חניכי השומר הצעיר בפולין. עין שמר הוא אחד מארבעת הקיבוצים שהקימו את תנועת הקיבוץ הארצי.
במאורעות תרצ"ו-תרצ"ט סבל הקיבוץ מהתקפות ירי ומהתנכלויות. ב-28 באפריל 1938 נרצחו שני חברים בהתקפה על הקיבוץ.
בשנת 1942 הוקם בסמוך לקיבוץ עין שמר שדה תעופה צבאי בריטי בשם RAF Ein Shemer, אשר תושבי הקיבוץ השתתפו בהקמתו. שדה תעופה זה הפך למנחת בשם מנחת עין שמר.
באפריל 1953 הוצאו מהקיבוץ 21 חברים אשר הזדהו עם משה סנה ומק"י.
בקיבוץ קיים מוזיאון לתולדות ההתיישבות ובמסגרתו מצויה "החצר הישנה" - בה גרו מייסדי המקום.
בשנותיו הראשונות התבסס הקיבוץ כלכלית בעיקר על ענפים חקלאיים. בשנת 1959 פותח זן של תפוח בשם "ענה" על ידי חבר הקיבוץ אבא שטיין.
כיום הקיבוץ מתבסס בין היתר ממתחם אלון עין שמר אשר נמצא בקרבת הקיבוץ והוא בבעלות שווה של הקיבוץ וחברת הדלק דור אלון.
לאחר מאבק מתמשך בין המחנות האידאולוגיים והפרגמטיים בקרב חברי הקיבוץ, עין שמר הופרט בינואר 2012 וכיום מוגדר כ"קיבוץ מתחדש".
כדורעף
הקיבוץ היה ממובילי ענף הכדורעף בארץ ובשנות החמישים והשישים עמדו קבוצות הגברים והנשים שלו בראש הליגה הלאומית (הליגה הבכירה דאז). אחד משיאי הספורט המקומי היה המפגש שהתקיים בשנת 1960 בין "הפועל עין שמר" לבין הקבוצה "גלטאסראיי" הטורקית. הפועל עין שמר הייתה לאלופה הראשונה בליגת הנשים בסיומה של עונת הבכורה 1960/61. זאת האליפות היחידה של עין שמר שגם זכתה שלוש פעמים בגביע המדינה. כיום שותף הקיבוץ בקבוצת כדורעף ("המעפיל-עמק חפר-מנשה") אשר בליגת העל והמשחקים נערכים באולם בית הבנים אשר בקיבוץ.
מוזיאון החצר הישנה בקיבוץ
המוזיאון מתאר את ראשית ההתיישבות בקיבוץ וממוקם בחצר ההיסטורית בה הוקם הקיבוץ, בין חומות האבן המקוריות. במקום ניתן לראות שחזורים של החצר המקורית: בית האבן, צריף המגורים, סככת כלים חקלאיים, מגדל המים, באר מים וחדר האוכל המקורי. כלל הכלים החקלאיים עובדים. המוזיאון מציע מגוון פעילויות לקהל הרחב, משפחות ובתי ספר הבא להעביר את משמעות הקיבוץ והחיים בו בדרכים חווייתיות. כמו סיור רכוב בטרקטור ועגלה ברחבי הקיבוץ, אפיית לחמניות בתנור היסטורי, ביקור במוזיאון המסקר את ראשית ההתיישבות באמצעות בובות שעווה ומיצגים שונים, ביקור במוזיאון הטרקטורים, המכיל אוסף של טרקטורים וכלים חקלאיים מראשית המאה ה-20, בית בד וטחנת קמח היסטוריים בני למעלה מ-100 שנים, בהם המשפחות מתנסות בתהליך הפקת שמן הזית וטחינת הקמח ממש כמו פעם.
רכבת האלונים
ב"מוזיאון חצר ראשונים" בקיבוץ, קיים מסלול של רכבת האלונים החוצה את שדות הקיבוץ. הנסיעה בקרון הרכבת ליד מרעה הסוסים, הרפת ועל גשרון מעל נחל קטן, היא מעין סיור מודרך ברכבת הטורקית, מסילת הרכבת החיג'אזית.
הקשר של עין שמר לרכבת החיג'אזית אשר שימשה את הטורקים בימי מלחמת העולם הראשונה הוא במיקום יער האלונים בסביבה, ששרידים ממנו אפשר למצוא עד היום בשמורת אלון.
האנגר מיכאל
ההאנגר הוא מבנה קשתי מפח גלי הבנוי בסגנון ההאנגרים למוסכים ומיכון שניבנו בראשית המאה העשרים בישראל. במבנה תצוגה ייחודית של כ-30 טרקטורים וציוד חקלאי מראשית המאה העשרים.
פעילויות ואתרים נוספים במוזיאון
בשנת 2017 נערך בקיבוץ פסטיבל קולנוע קיבוצי הראשון.
יחסי בנגלדש–תאילנד
יחסי בנגלדש–תאילנד הם היחסים הדו-צדדיים שבין הרפובליקה העממית של בנגלדש לבין ממלכת תאילנד. לתאילנד שגרירות בדאקה, אותה פתחה ב-1974, ואילו לבנגלדש שגרירות בבנגקוק, שנפתחה ב-1975.
היסטוריה
שתי המדינות כוננו ביניהן יחסים דיפלומטיים ב-5 באוקטובר 1972. בשנת 1974 תאילנד פתחה את השגרירות שלה בדאקה ושנה מאוחר יותר בנגלדש פתחה את השגרירות שלה בבנגקוק.
הנסיכה התאילנדית סירינדהורן ערכה שלושה ביקורים בבנגלדש בפברואר 2010, דצמבר 2011 ומאי 2018.
בשנת 2012 שתי המדינות ציינו 40 שנה לייסוד היחסים הדיפלומטיים ביניהן. לכבוד המאורע, ראש ממשלת תאילנד יינגלאק צ'ינוואט ערכה ביקור רשמי בבנגלדש בדצמבר אותה שנה.
סחר
לאורך השנים ניכר מאמץ לחזק את היחסים הכלכליים בין המדינות, ועלו הצעות מצד בנגלדש שמטרתן להרחיב את השפעתה של תאילנד על הכלכלה שלה. שר האוצר של בנגלדש פארוק חאן אמר ב-2009 כי תאילנד עדיין יכולה להגדיל את תרומתה לכלכלה של בנגלדש.
בשנת 2015 הסתכם היקף הסחר בין המדינות בכ-900 מיליון דולר. עיקר הסחורות שבנגלדש ייבאה מתאילנד כללו פלסטיק, מלח, גופרית, ליים, טיח וצמנט; עיקר הסחורות שתאילנד ייבאה מבנגלדש כללו פריטי לבוש וציוד אופטי.
ישראל אלמסי
ישראל אלמסי (נולד ב-30 בדצמבר 1985) הוא מנכ"ל ארגון ידידים - סיוע בדרכים. נבחר להשיא משואה ביום העצמאות ה-72 וזכה באות הנשיא למתנדב לשנת 2021.
קורות חיים
נולד בשכונת הר נוף בירושלים כבן בכור מבין שמונת אחים לזהבה ויתרו אלמסי. בצעירותו עברה משפחתו לקריית יערים, שם למד בתלמוד תורה 'הרי יהודה'. למד בישיבת 'רינת התורה' ו'נתיבי התלמוד' בירושלים. למד חשבונאות וייעוץ מס במכללת מבחר.
לאחר שעבר תאונת דרכים, התגייס לשירות אזרחי בעמותת אור ירוק.
בשעה 5:00 בבוקר חורפי בעקבות תקלה ברכבו, חיכה לשווא שיגיע רכב לחבר כבלים למצבר. בעקבות המקרה החליט שלא יהיה עוד אזרח במדינת ישראל ובעולם כולו שתקוע בסיטואציה זהה ללא מענה ובאותם רגעים פתח קבוצת וואטסאפ בשם 'כבלים' וצירף למיזם החדש שלו אנשים מרחבי הארץ שהתנדבו לספק עזרה דרכה. משם הכל היסטוריה.
כיום הוא מתעסק בתחום סליקת אשראי ומשמש בהתנדבות כיו"ר ומנכ"ל ארגון 'ידידים' המפעיל למעלה מ 45,000 מתנדבים ומתנדבות מכל גוני הקשת של החברה הישראלית ללא הבדל דת גזע ומין.
עם תחילת משבר הקורונה החל לסייע לאזרחי ישראל לבקשת פיקוד העורף, בשינוע של מנות מזון, תרופות, קניות אוכל ועוד למבוגרים ומבודדים.
ב-2020 נבחר להדליק משואה בטקס הדלקת המשואות ביום העצמאות ה-72 של מדינת ישראל. וב-2021 זכה באות הנשיא למתנדב.
חיים אישיים
נשוי לציפי ולהם ארבעה ילדים. מתגורר בגבעת שמואל
ילדות רעות (סדרת טלוויזיה)
עלילה כללית
הסדרה עוקבת אחר להקת בנות מדימונה הנקראת "ילדות רעות", שזכתה בתחרות מוזיקה עירונית, ואחר מהלכיהן של חברות הלהקה לפיתוח הקריירה המוזיקלית שלהן בתל אביב. במהלך הסדרה מוצגת תעשיית המוזיקה הישראלית על כל גווניה, כשבמרכז העלילה ניצבת חברת תקליטים בשם "מונוקול" הנאבקת על מעמדה בתעשייה זו. ארבע הבנות, אשר מוצגות כתגלית החברה, מנסות במהלך הסדרה להתרגל למנטליות החדשה אליהן נכנסו ולתנאים החדשים של עולם המוזיקה המסובך, דרך סיפורי אהבה, בגידה, קושי וחברות. הדמויות בסדרה כולן מעורבות בתעשיית המוזיקה; צוותי חברות תקליטים, זמרים, מפיקים מוזיקליים ולהקות.
טור טיילור
טור טיילור הוא טור חזקות המשויך לפונקציה חלקה ולנקודה כלשהי x_0 פנימית לתחום הגדרתה, שמקדמיו מחושבים על ידי ערכי הנגזרות של הפונקציה ב"נקודת הפיתוח" x_0 של הטור. לעיתים טור טיילור של הפונקציה מתכנס אליה בסביבה כלשהי של נקודת הפיתוח, ובמקרה זה הסכומים החלקיים של הטור, כלומר פולינומים, מקרבים את הפונקציה בסביבה זו. זוהי למעשה הכללה של הקירוב הליניארי (קירוב מסדר ראשון) שמתקבל על ידי משפט הערך הממוצע של לגראנז'.
היתרון העיקרי של טור טיילור הוא האפשרות לחשב באופן מקורב את הערכים של פונקציות מסובכות (כגון סינוס) באמצעות פולינומים, כלומר באמצעות פעולות חיבור וכפל בין מספרים ממשיים. לעיתים ניתן גם לחשב באופן מקורב את הנגזרת והאינטגרל של פונקציות אלה באמצעות חישוב הנגזרות והאינטגרלים של הפולינומים בטור.
תורה זו העסיקה מתמטיקאים כמו ברוק טיילור וקולין מקלורן. שאיפתם הייתה למצוא קירוב באמצעות פולינומים לפונקציות כמו האקספוננט, הלוגריתם והקוסינוס. כדי לבצע קירוב זה, מנסים למצוא את הפולינום שקרוב מספיק לפונקציה בתחום מסוים, כזה שאת ההפרש (השגיאה) בינו לבין הפונקציה עצמה ניתן להקטין כרצוננו, כך שההבדל בין הפונקציה לפולינום ילך ויהפוך זניח. את המטרה הזו משרתים טורי טיילור, שמתברר כי הפולינומים שמרכיבים אותם מוגדרים באופן יחיד לכל פונקציה ולקירוב מכל סדר. הטור נקרא על שמו של ממציאו ברוק טיילור. טור טיילור המפותח בנקודה \ x_0 = 0 נקרא טור מקלורן (הדמיון בין שם זה לשמו של טור לורן, שהוא הכללה של טור טיילור, הוא מקרי).
טור טיילור (המפותח בנקודה מסוימת \ x_0) מתכנס לפונקציה בסביבה מסוימת של \ x_0 אם ורק אם סדרת השאריות שבפיתוח טיילור של הפונקציה אפסה בכל נקודה בסביבה הנ"ל. במקרה כזה, נאמר שהפונקציה היא אנליטית בנקודה \ x_0.
אינטואיציה
טור טיילור מאפשר לחשב פונקציה על פי התנהגות הפונקציה בנקודה מסוימת.
נביט, לדוגמה, בפונקציה \ f(t) המתארת את מיקומה של מכונית כפונקציה של הזמן, t. אם ידוע המיקום של המכונית בזמן מסוים, כלומר אם אנחנו יודעים את הערך של \ f(t_0), אז הקרוב הבסיסי ביותר הוא שזהו המיקום של המכונית בכל זמן שהוא, כלומר. הקרוב הזה מדויק אם המכונית חונה, כלומר אם המהירות שלה היא אפס, והתאוצה שלה אפס.
באופן דומה אפשר להמשיך ולהכניס תיקונים לפונקציית המיקום של המכונית המתחשבים בסדרים גבוהים יותר: התיקון מסדר שני מתייחס לתאוצה של המכונית, התיקון מסדר שלישי מתייחס לקצב שבו התאוצה משתנה וכך הלאה. הדרך לתיקונים תהיה: מכיוון שהפונקציה הקדומה מסדר n של הקבוע היא  (מכיוון ש), נוסיף כל פעם את האיבר.
מבחינה מתמטית, המשמעות של טור טיילור היא שניתן לשחזר באופן מלא התנהגות של פונקציה אם יש לנו מידע מלא על ההתנהגות שלה בנקודה מסוימת - כלומר אם ידועות לנו הנגזרות של הפונקציה מכל סדר שהוא בנקודה.
בבעיות פיזיקליות לעיתים קרובות התרומה העיקרית להתנהגות פונקציה מגיעה מהאיברים הראשונים בטור - ולכן אפשר להזניח איברים הגבוהים יותר. כך לדוגמה חוק הוק הקובע שהכוח שמפעיל קפיץ פרופורציונלי לאורך המתיחה של הקפיץ, למעשה איננו מתאר במדויק את התנהגותם של קפיצים אמיתיים, הוא רק קירוב מסדר ראשון, קירוב ליניארי להתנהגות זו, אך במקרים רבים קירוב זה טוב מספיק. הקירוב מסדר שני, שגם בו נעשה שימוש רב בפיזיקה, נקרא הקירוב ההרמוני.
הגדרה
טור טיילור של פונקציה ממשית במשתנה יחיד, הגזירה אינסוף פעמים סביב הנקודה \ x_0, הוא טור החזקות , ובקצרה
כאשר היא הנגזרת מסדר n של f בנקודה x_0, (נהוג לסמנה גם ב-), ומוסכם שעבור \ n = 0 מתקבל.
הסכומים החלקיים של טור טיילור נקראים פולינומי טיילור ובפרט הסכום החלקי נקרא פולינום טיילור מסדר N של f סביב הנקודה x_0.
טור טיילור מוגדר, כאמור, כאשר הפונקציה גזירה אינסוף פעמים בנקודה. עבור הפונקציות האלמנטריות אקספוננט, סינוס וקוסינוס, הטור מתכנס בכל הישר. מאידך, ייתכן שהטור יתכנס רק בקטע מסוים (עם או בלי קצות הקטע). אם הטור מתכנס אל הפונקציה בקטע פתוח כלשהו, היא נקראת אנליטית.
לא תמיד טור טיילור של פונקציה מתכנס אליה, גם אם היא גזירה אינסוף פעמים. קושי הציע את הדוגמה הבאה: הפונקציה, שהגרף שלה מוצג משמאל, גזירה אינסוף פעמים על כל הישר, וערכי הנגזרות באפס הם אפס, כך שטור טיילור שלה מתכנס זהותית לאפס, אף על פי שהפונקציה מקבלת ערך זה רק בנקודה אחת.
שימושים
הטור מהווה כלי חשוב באנליזה נומרית על מנת להעריך את ערכה הנומרי של פונקציה על ידי חישוב סדרת חזקות בלבד. שימוש בטור טיילור הוא אחת הדרכים בה יכולים מחשבים להחזיר ערכים מספריים של פונקציות דוגמת סינוס, אם כי ישנן שיטות קירוב נוספות, שחלקן יעילות יותר במקרים מסוימים. עם זאת, לטור טיילור, פרט לחשיבותו בחישובים מספריים יש גם חשיבות תאורטית רבה בזכות העובדה שהוא מתאר פונקציה שיכולה להיות מסובכת באמצעות טור של פונקציות פשוטות. נוסחת אוילר, לדוגמה, מוכחת באמצעות פיתוח טיילור של פונקציית האקספוננט.
אם טור טיילור של פונקציה מתכנס בכל הישר הממשי, הוא מאפשר להרחיב את ההגדרה של הפונקציה לכל אלגברת סי כוכב. למשל באופן זה ניתן להגדיר את האקספוננט של מטריצה ממשית או מרוכבת.
חישובי שארית
לאחר חישוב הסכום של מספר סופי של איברים בטור טיילור של פונקציה, עדיין קיים לרוב הפרש בין ערך הפונקציה בנקודה שבה מחשבים את הטור ובין הסכום שהתקבל. לכן פותחו מספר נוסחאות שמיועדות לתת הערכה של גודל השארית. זו הערכה בלבד ולא מספר מדויק - הרי אם היינו יודעים בכמה בדיוק הסכום שלנו רחוק מערך הפונקציה, היינו יודעים מהו ערך הפונקציה.
שתי צורות מקובלות להערכת השארית הן השארית לפי לגראנז' והשארית לפי קושי. צורות הערכה אלו מניחות כי אם הקירוב נעשה עד האיבר ה-n בטור טיילור, הפונקציה צריכה להיות גזירה n+1 פעמים. הביטוי של השארית המתקבלת לאחר סכימת \ n איברים בצורת לגראנז' הוא בדיוק, ובצורת קושי הוא בדיוק , כאשר בשתי הצורות \ c היא נקודה לא ידועה ששייכת לקטע שבין \ x_0 ל-\ x. מכיוון שאיננו יודעים בדיוק מהי נקודת ביניים זו, איננו יכולים לדעת במדויק את גודל השארית אלא רק להעריכה. הערכות השארית בצורה זו נובעת ממשפט הערך הממוצע של לגראנז' או באופן שקול מההכללה שלו - משפט הערך הממוצע של קושי.
דוגמה
הפיתוח הלא טריוויאלי הפשוט ביותר של טור טיילור הוא של פונקציית האקספוננט, \ e^x סביב הנקודה \ x_0 = 0. פשטות הפיתוח נובעת מכך שנגזרת האקספוננט היא הפונקציה עצמה, כלומר. לכן כל הנגזרות בנקודה \ x_0 = 0 הן \ e^0=1. על ידי הצבה בנוסחה מקבלים מיידית את הטור הבא:.
טורי טיילור ומקלורן של פונקציות נפוצות
כאשר \,B_n ו-\,E_n הם מספרי ברנולי ומספרי אוילר בהתאמה.
טור טיילור במספר משתנים
את טור טיילור של פונקציה ב-\ d משתנים סביב הנקודה  ניתן למצוא באמצעות הפעלת כלל השרשרת על המקרה החד־ממדי, והוא:
לדוגמה, עבור פונקציה התלויה בשני משתנים, \,x ו-\,y, פולינום טיילור מסדר שני סביב הנקודה \,(a,b) יהיה:
כאשר הסימון \,f_{xy} מציין גזירה חלקית לפי המשתנה \,x ולאחריו לפי המשתנה \,y (או להפך), ואילו הסימונים מציינים גזירה חלקית פעמיים לפי אחד מהמשתנים.
את פיתוח טיילור מסדר שני של פונקציה סקלרית של יותר ממשתנה אחד ניתן לרשום בצורה קומפקטית כך:
כאשר הוא הגרדיאנט ו- היא מטריצת הסיאן.
באמצעות סימון מרובה אינדקסים ניתן לרשום את פיתוח טיילור עבור מספר משתנים כך:
באנלוגיה מלאה למקרה הפרטי של משתנה אחד.
טור לורן באנליזה מרוכבת
באנליזה מרוכבת, טור לורן (Laurent) הוא הכללה של טור טיילור מהצורה, כלומר הוא טור חזקות שבו מופיעות גם חזקות שליליות. הטור נקרא על שם המתמטיקאי פייר אלפונס לורן.
טיפול סימפטומטי
טיפול סימפטומטי הוא טיפול רפואי שאינו משפיע על גורמי המחלה, אלא על התסמינים שלה.
טיפול סימפטומטי ניתן לרוב במקרים שבהם אין לרפואה הקונבנציונלית תרופה למחלה, כך למשל במחלות נגיפיות (כמו שפעת) או במחלות אוטואימוניות. הטיפול מתמקד בצמצום התסמינים וברווחתו ונוחותו של המטופל.
דוגמאות לטיפולים סימפטומטיים
משככי כאבים לכאב, תרופות אנטי דלקתיות עבור דלקת הנגרמת על ידי דלקת מפרקים, תרופות נגד שיעול לשיעול, אנטיהיסטמינים לאלרגיה, נקז מוח להידרוצפלוס ועוד.
הסכנות בטיפול סימפטומטי
טיפול סימפטומטי עלול להיות מסוכן, מכיוון שהוא עלול להסוות נוכחות של גורם נסתר, האטיולוגיה הבסיסית היא שיש גורם פתולוגי מאחורי הסימפטומים שהחולה סובל מהם, לדוגמה, חום נמוך 15 ימים או יותר עלול להיות הסימפטום היחיד של בקטרמיה שנגרמת על ידי סטפילוקוקוס, טיפול סימפטומטי יסתיר את המחלה מפני אבחון יעיל וטיפול אנטיביוטי, חוסר טיפול הולם עלול לגרום לתוצאות חמורות (קדחת שגרונית, דלקת קרום המוח, דלקת קרום הלב ועוד).
דיאטת סנטה קלריטה
דיאטת סנטה קלריטה היא סדרת טלוויזיה אמריקאית מסוגת קומדיית-אימה שחורה שנוצרה על ידי היוצר ויקטור פרסקו עבור שירות הזרמת המדיה נטפליקס, בכיכובם של דרו ברימור וטימותי אוליפנט. פרסקו הוא גם המפיק בפועל את הסדרה, לצדם של ברימור, אוליפנט, אהרון קפלן, טרייסי קטסקי, כריס מילר, אמבר טרוסדל והבמאי רובן פליישר.
הסדרה עלתה לראשונה לפלטפורמות של נטפליקס ב-3 בפברואר 2017. העונה הראשונה, שכללה 10 פרקים, קיבלה ביקורות חיוביות לרוב, והמבקרים שיבחו את צוות השחקנים ואת העלילה, אך ביקרו את הסצנות הגרפיות שכללו קטעי גור רבים. ב-29 במרץ 2017 הוכרז שנטפליקס חידשה את הסדרה לעונה השנייה, שעלתה לראשונה ב-23 במרץ 2018. ב-8 במאי 2018, הסדרה חודשה לעונה של 10 פרקים, שעלתה לשידור ב-29 במרץ 2019.
ב-26 באפריל 2019 הכריזה נטפליקס על ביטולה של הסדרה.
תקציר העלילה
ג'ואל ושילה המונד הם זוג מקסים וסוכני נדל"ן התגוררים עם בתם היחידה בפרברי סנטה קלריטה, קליפורניה; אך כאשר שילה מתה כתוצאה מקיא ומגלה שהפכה לאל-מתה המשתוקקת לבשר אדם, המשפחה הקטנה עומדת בפני שורה של מכשולים, שכנים חטטניים ונורמות תרבותיות במטרה לשמור על שילה שבעה ולחשוף את המסתורין שעומד מאחורי מותה המסתורי.
פיתוח
פרסקו בא לנטפליקס עם הרעיון לסדרה מתוך רצון לעשות "סדרה משפחתית עם גישה מעניינת שלא ראינו קודם". הזווית הזומבית אפשרה לפרסקו גם לחקור את רעיון הנרקיסיזם, שציין שה"מתים הם הנרקיסיסטים האולטימטיביים".
את הרקע העלילתי פרסקו יצר מתוך חוויותיו כילד בעמק סן פרננדו, והוא בחר למקם את עלילת הסדרה בסנטה קלריטה בגלל מעמד הביניים שמאפיין את רוב תושבי הפרברים במקום. פרסקו ציין שהוא בחר להפוך את הזוג המונד למתווכי נדל"ן מכיוון שהמקצוע הזה "מוציא אותם אל מחוץ לעולם", ובגלל ה"ידידות מאולצת" שמתלווה למקצוע הזה.
מחלוקת סביב השיווק
בפברואר 2017, נטפליקס קידמה שיווק לסדרה בגרמניה, במהלכן קודמו כרזות המראות אצבע אנושית כתחליף לנקניקיית קארי, מאכל גרמני מפורסם. לאחר שהתקבלו יותר מ-50 תלונות על כך שהפרסום האדיר את האלימות וגרם לפחד, בייחוד בקרב ילדים, העבירה מועצת הפרסום הגרמנית את התלונות לנטפליקס, שהחליטה לסיים את מסע הפרסום ולהסיר את כל הכרזות.
ביקורות
כמו עונתה הראשונה, גם עונתה השנייה של הסדרה קיבלה ביקורות חיוביות לרוב. באתר "Rotten Tomatoes", העונה קיבלה דירוג של 83% על בסיס על 12 ביקורות, עם דירוג ממוצע של 7.08/10, והקונצנזוס הביקורתי של האתר אמר:.
אנדי גיב
ביוגרפיה
אנדי (אנדרו) גיב נולד במנצ'סטר אנגליה ליו וברברה גיב. משפחתו היגרה לאוסטרליה חודשים ספורים לאחר לידתו והתיישבה ברדקליף, קווינסלנד, ליד בריזביין. גיב נסע אל האי הספרדי איביזה, שם ניגן במועדוני תיירים, ולאחר מכן השתכן למשך תקופה מסוימת באי מאן ממנו הגיעו הוריו. הרעיון לצירופו לבי ג'יז עלה מדי פעם אך נגנז בשל פער הגילאים המשמעותי בינו לבין אחיו (הוא היה צעיר ב-11 שנים מבארי, וב-8 שנים מהתאומים רובין ומוריס).
בשנת 1975 שב גיב לאוסטרליה והחל להקליט שירים. אחד מהם, Words and Music, יצא כסינגל והגיע למקום החמישי במצעד של סידני בשנת 1976. בהמשך אותה השנה חתם על חוזה עם המפיק המוזיקלי רוברט סטיגווד, המנהל של הבי ג'יז, ובעקבותיו עבר למיאמי ביץ' לשם התחלת העבודה על אלבומו הראשון.
זמן קצר לפני שעזב את אוסטרליה נשא גיב לאישה את חברתו קים רידר. לשניים נולדה בת אחת בשם פיטה ג'יי ב-1 בינואר 1978, אולם הם הספיקו להיפרד עוד לפני הלידה והתגרשו זמן קצר לאחריה. נראה כי גיב פגש את בתו פעם אחת בלבד, בשנת 1981.
גיב היה הזמר הראשון בהיסטוריה ששלושה סינגלים עוקבים שלו דורגו במקום הראשון במצעד האמריקני. ביולי 1977 נכנס לראש המצעד השיר I Just Want to Be Your Everything, שהיה הסינגל הראשון מתוך האלבום Flowing Rivers ונכתב עבורו על ידי אחיו בארי. הסינגל השני מהאלבום, Love Is Thicker Than Water, החליף בראש המצעד את שירם של הבי ג'יז Stayin' Alive (מתוך הסרט "שיגעון המוזיקה") בתחילת 1978. הסינגל הראשון מאלבומו השני, Shadow Dancing (באותו השם), הגיע למקום הראשון במצעד האמריקני באמצע יוני 1978.
ההצלחה המהירה גרמה לגיב להתמכר לסמים, וכתוצאה מכך הקריירה שלו החלה לדעוך. בשנת 1979 עוד הופיע גיב יחד עם הבי ג'יז, אבבא ואוליביה ניוטון-ג'ון באירוע של יוניצף בעצרת הכללית של האומות המאוחדות, אשר שודר בתחנות טלוויזיה בכל רחבי העולם. לאחר מכן שב לאולפן כדי להקליט את אלבום האולפן After Dark, אשר היה אלבום האולפן האחרון שלו. הסינגל הראשון מתוך האלבום, Desire, שהוקלט תחילה עבור אלבום של הבי-ג'יז נכנס לעשירייה הפותחת במצעד האמריקני במרץ 1980. סינגל שני - הדואט I Can't Help It עם ידידת המשפחה אוליביה ניוטון-ג'ון - הגיע לטופ-20. בהמשך השנה יצא אלבום אוסף של גיב ובו גם שני שירים חדשים - Time Is Time (הגיע למקום ה-15 במצעד האמריקני), ו-Me Without You (הסינגל האחרון של גיב בטופ-40).
בתחילת שנות השמונים השתתף גיב במחזמר "יוסף וכתונת הפסים המשגעת" של אנדרו לויד ובר בברודוויי ובמחזמר "שודדי הים מפנזאנס" של גילברט וסאליוון בלוס אנג'לס. כמו כן הנחה את תוכנית הטלוויזיה Solid Gold. אלא שהתמכרותו לסמים נתנה את אותותיה. גיב לא היה מסוגל לעמוד בהתחייבויותיו והורחק מן הפרויקטים הללו.
משפחתו של גיב ניסתה לשכנעו לקבל טיפול. לאחר תקופה מסוימת בקליניקה של בטי פורד באמצע שנות השמונים החל גיב במסע הופעות המבוסס על להיטיו הגדולים. הוא אף הופיע בתפקידי אורח בכמה סדרות טלוויזיה, ובהן Gimme A Break! ופאנקי השובבה. לאחר מסע הופעות במזרח אסיה הופיע גיב בקביעות בלאס וגאס ובאגם טאהו. במרץ 1986 הופיע כמה פעמים במלון פיירמונט בסן פרנסיסקו, ושם ככל הנראה הוקלטה הופעתו. עם זאת, גיב לא הצליח לשחזר את הצלחתו המוקדמת. בשנת 1987, כאשר חובותיו עלו במידה ניכרת על הכנסתו, נאלץ להכריז על פשיטת רגל.
כדי להחיות את הקריירה המוזיקלית שלו חזר גיב לעבוד עם אחיו בארי ומוריס. האחים הפיקו כמה הקלטות שבזכותן זכו לחוזה עם חברת תקליטים בריטית. אחת ההקלטות (השיר Man On Fire) יצאה רק לאחר מותו של גיב בשנת 1991. גיב נסע לאנגליה כדי להקליט שירים על פי החוזה, והתגורר באחוזת אחיו רובין בתיים. הוא החל להפריז בשתיית משקאות חריפים והדבר פגע בעבודתו. ב-9 במרץ 1988, ארבעה ימים לאחר יום הולדתו השלושים, הובהל גיב לבית החולים ג'ון רדקליף באוקספורד בעקבות תלונות על מיחושים בחזה. הוא אובחן כסובל מדלקת בשריר הלב עקב זיהום נגיפי ונפטר למחרת בבוקר. נקבר בלוס אנג'לס.
צ'יקריה
צ'יקריה (בהונגרית: Csikéria) הוא כפר בנפת באצ'אלמאש שבמחוז באץ'-קישקון בדרום מזרח הונגריה. עד ל הייתה בו קהילה יהודית.
כמו יישובים רבים באירופה, גם בצ'יקריה אוכלוסיית היישוב נמצאת בירידה. כך, בשנת 1990 חיו בכפר 1,031 תושבים ובשנת 2022 חיו בו רק 738 תושבים.
הכפר היה חלק מסובוטיצה עד שהוקם ככפר עצמאי בשנת 1924.
היידן סזטו
היידן צ'ון היי סזטו (בסינית: 司徒頌曦 נולד ב -11 בספטמבר 1985) הוא שחקן קנדי ממוצא הונג קונגי, הידוע בתפקידו כארווין קים בסרט הקולנוע "17 על הקצה", ומתפקידו כבראד צ'אנג בסרט האימה "מת או חובה".
קורות חייו
סזטו גדל באזור ריצ'מונד שבקולומביה הבריטית, שני הוריו הם מהונג קונג. אביו, נייג'ל סזטו, הוא צייר, וסבו מצד אביו, קיי סזטו, היה פסל סיני נערץ. הוא למד סוציולוגיה באוניברסיטה הפוליטכנית של קוונטלן. הוא בוגר האקדמיה לקולנוע של ניו יורק (אנ') בשנת 2011.
קריירה
בשנת 2016, גילם את ארווין קים קלי בסרט הדרמה-קומית "17 על הקצה" לצד היילי סטיינפלד. היה לו תפקיד חוזר בעונה השנייה של הסדרה הקומית המקום הטוב " של רשת NBC, כשהוא מגלם נזיר בודהיסטי בשם קן לואנג.
ב־24 במאי 2017 לוהק לתפקיד בסרט המותחן העל-טבעי "מת או חובה". הסרט הוקרן לראשונה בבתי הקולנוע ב־13 באפריל 2018.
בשנת 2019 שיחק בסרט "בואו איך שאתם" את דמותו של מאט.
נינג'ה ישראל 2022
נינג'ה ישראל 2022 היא העונה הרביעית של תוכנית המציאות הישראלית "נינג'ה ישראל" שעלתה לשידור ב-15 בדצמבר 2021 בקשת 12, והסתיימה ב-5 במרץ 2022.
בעונה זו לראשונה מאז עונה 1, מתמודד אחד או יותר זכה לטפס את המידוריאמה. המנצח של עונה זו הוא יובל שמלא, שזכה בפעם השלישית והפעם הצליח לטפס על "הר המידוריאמה" ב-26 שניות, ובכך הוכתר לנינג'ה הישראלי הראשון וה-16 בעולם. במקום השני זכה יוגב מלכה, שטיפס על המידוריאמה ב-29 שניות. למקום השלישי הגיע ישי כלפון שהגיע גם כן להר המידוריאמה והגיע לפסגתו באיחור של 6 שניות. למקומות הרביעי וחמישי הגיעו גור ארד ויואב רוטשטיין שלא עברו את שלב 1 של הגמר.
רקע
ב-8 ביוני 2021, פורסם כי הג'ודוקא לשעבר והמדליסטית האולימפית ירדן ג'רבי, תיקח חלק בתוכנית החל מהעונה הרביעית כפרשנית לצד ניב רסקין. ג'רבי תפסה את מקומה של רותם ישראל שפרשה מתפקידה בתוכנית ומהערוץ קשת 12 לאחר שידור העונה השלישית, לטובת הגשת תוכנית הבוקר היומית בערוץ רשת 13, "העולם הבוקר".
שלב המוקדמות
שלב המוקדמות שודר בין התאריכים 15 בדצמבר 2021 - 1 בפברואר 2022. בשלב זה 166 המתמודדים חולקו ל-15 מקצים. בכל מקצה המתמודדים שהגיעו במסלול הכי רחוק בזמנים הקצרים ביותר עלו לחצי הגמר, והמתמודד שסיים מקום אחד מתחת לרשימת העולים לחצי הגמר קיבל הזדמנות להשתתף במקצה ההזדמנות האחרונה. בעונה זו, שלושת המכשולים הראשונים היו מוגבלים בזמן.
מכשולים
מוגבלים בזמן ללא הגבלת זמן
==== תוצאות ====
האשיגו
כל מתמודד שעבר את המגה קיר זכה לנסות למקם את עצמו כמה שיותר גבוה בסולם ההאשיגו. המתמודד שבתום שלב המוקדמות מיקם את עצמו הכי גבוה בסולם, זכה ב-100,000 שקלים. בטבלה זו מוצגים המתמודדים שניסו את ההאשיגו.
חצי הגמר
שלב חצי הגמר שודר בין התאריכים 5 בפברואר - 28 בפברואר 2022. בשלב זה 63 המתמודדים חולקו ל-5 מקצים, בכל מקצה המתמודדים שהגיעו במסלול הכי רחוק בזמנים הקצרים ביותר עלו לחצי הגמר, והמתמודד שסיים מקום אחד מתחת לרשימת העולים לגמר קיבל הזדמנות להשתתף במקצה כרטיס הזהב.
הגמר
שלב הגמר שודר ב-2 במרץ וב-5 במרץ 2022.
שלב הר המידוריאמה
כל מתמודד שסיים את המסלול כולו בשלב הגמר, יוכל להתמודד בשלב האחרון: טיפוס על חבל בגובה 23.5 מטר במשך 30 שניות. המתמודד שיעשה זאת בזמן הקצר ביותר יזכה בתואר ה"נינג'ה של ישראל" ובפרס הגדול.
אתי הילסום
אתי הילֶסוּם (Etty Hillesum; 15 בינואר 1914, מידלבורך, הולנד – 30 בנובמבר 1943, אושוויץ) הייתה יהודייה-הולנדית אשר נספתה בשואה. נודעה כמחברת יומנים שראו אור בעברית תחת הכותרת "חיים כרותים", ובשם אחר "השמיים שבתוכי", אשר ראו אור לראשונה בהולנדית בשנת 1982, ואשר לא רק מתארים את אימי השואה, אלא בעיקר מגוללים מסע נפשי ורוחני של אישה צעירה לעבר ייעודה והתעלותה הרוחנית.
ביוגרפיה
הילסום נולדה במידלבורך לאב ממוצא הולנדי ולאם יהודייה ממוצא רוסי, והתגוררה שם בשנותיה המוקדמות עם הוריה ושני אחיה. ב-1924 עקרה המשפחה לדבנטר, לרגל עבודתו של האב, שהיה מרצה לספרות קלאסית ואף ניהל בית ספר בשלב מאוחר יותר. ב-1932 עברה אתי לאמסטרדם, שם למדה באוניברסיטת אמסטרדם ושם שהתה בזמן הכיבוש הנאצי, עד אשר גורשה למחנה המעבר וסטרבורק, ולאחר מכן נספתה במחנה אושוויץ.
הילסום קיבלה הסמכה במשפטים, ובנוסף למדה פסיכולוגיה וכן לשונות סלאביות, שאליהן נמשכה על רקע מוצאה של אמה. במשפחתה הייתה מסורת של הערצת ידע, והיא מעידה על עצמה כי חסכה אוכל מפיה במטרה לקנות ספרים.
תחילת יומניה של הילסום מתארים נפש רגישה המיטלטלת בין מצבי רוח קיצוניים. היא חשה כלפי שפיר משיכה פיזית רגשית עוצמתית, וחשה קונפליקט עז לגבי מימוש רגשותיה כלפיו. היא מקנאה בנשים שבחייו, סובלת מרגשות סותרים כלפי עצמה ואופן קיומה: "אתמול חשבתי שלא אוכל להמשיך עוד, שאני זקוקה לעזרה. לחיים ולסבל לא הייתי עוד משמעות בעיני, הרגשתי שאני עומדת להתמוטט תחת איזה עומס אדיר" (חיים כרותים, עמ' 25). ובמקום אחר: לפעמים, כשאני רואה ברחוב אישה יפה, מטופחת, נשית מאד וקצת טיפשה, שיווי המשקל הנפשי שלי מתערער לחלוטין" שם, (עמ' 28). "לפעמים אני מרגישה שאני טפיל, וזה גם מסביר את הדיכאון העמוק ואת השאלה אם יש תועלת בחיים שלי" (שם, עמ' 29).
כל עוד מתנהלים חייה ללא התערבות ההיסטוריה, היא עוסקת גם באותם הנושאים שמעסיקים צעירות בנות גילה: "אמא היא טיפוס שמסוגל להוציא אדם מכליו. אני מנסה להתייחס אליה באובייקטיביות וגם לאהוב אותה קצת, אבל ברגע מסוים אומרת לעצמי בכנות: כמה את מגוחכת ומצחיקה " (חיים כרותים, עמ' 31). "דבריו גורמים גלי כאב תופת. אני מצפה שהוא יהיה אכול קנאה למחשבה שיום אחד תהיה לי אהבה גדולה. שוב הציפייה למוחלט. הוא חייב לאהוב אותי, ורק אותי, לנצח".
חומרי היומן מרתקים בכנות הפנימית ובטלטלות הרגשיות של הילסום במשיכה שלה, העלמה בת ה-27, כלפי הגבר המבוגר והמנוסה בן ה-55, שנוכחותו הפיזית מחשמלת אותה. היא מנסה לממש את יכולת הכתיבה שלה, משוחחת עם האנשים בסביבתה על אמנות, אהבה, ספרות, מין, ולא מפסיקה לחפש את הקול הייחודי שלה.
ככל שהמצב של היהודים מחמיר, וככל שגזירות הנאצים משתקות את דרכי החופש, דווקא אז מצטללת רוחה הסוערת והיא מוצאת בתוך עצמה שמחה קיומית ויכולת למצות את היום יום על מגבלותיו.
בשנות הכיבוש והגזרות שניחתו על היהודים הצליחה אתי לפתח השקפת עולם אופטימית – זאת על אף שגופה חלש, בריאותה רופפת למדי והיא צורכת כמויות אדירות של אספירין להרגעת כאבי הראש שלה:
באחרית ימיה גילתה נטיות אלטרואיסטיות רבות מעלה:
לאחר שנתפסו יהודים ונשלחו למחנה המעבר וסטרבורק שבגבול הולנד, התנדבה ללכת איתם. כאשר ניסו חבריה לשחררה – התנגדה.
במספר מקומות ביומן מספרת אתי על האופן שבו היא מתארגנת למשלוח, וכותבת כי אחד הדברים החשובים שעליה לקחת איתה הוא התנ"ך. לצד הקרבתה וההשקפות הנעלות שאליהן הגיעה, נותרת אתי אנושית, ומבקשת מחבריה שישלחו לה כרית למחנה וסטרבורק, מכיוון שקשה לה לישון על דרגשי העץ.
ביומן ניכר כשרונה הספרותי וההגותי, ומעל לכל משתקפת נפש יפה ואצילה שמוראות השואה רק הבליטו והעצימו. בעקבות תרגום קטעים נרחבים מיומנה וכמה ממכתביה לעברית, הולך רישומה וניכר במקומות שונים בהוויה הישראלית, כמו בקרב קהילת המקום, ואצל מטפלים שונים.
אתי הילסום נרצחה באושוויץ ב-30 בנובמבר 1943.
בשנת 2011 עלה בתיאטרון תמונע המחזה "הנערה שלא ידעה לכרוע ברך", המבוסס על יומניה של אתי הילסום.
בשנת 2014 החל היוצר ותסריטאי הישראלי חגי לוי ביצירת סרט על בסיס קורות חייה.
Beautiful Day (שיר של U2)
"Beautiful Day" (בעברית: "יום יפה") הוא שיר של להקת הרוק האירית U2. הוא השיר הראשון מהאלבום העשירי שלהם, "All That You Can't Leave Behind" (משנת 2000) והוא יצא כסינגל המוביל של האלבום ב-9 באוקטובר 2000. השיר היה הצלחה כלכלית.
כמו שירים רבים באלבום "All That You Can't Leave Behind", השיר "Beautiful Day" דומה בסאונד שלו לסאונד מהעבר של הלהקה. הסולן בונו הסביר שהשיר מדבר על לאבד הכול, אבל עדיין למצוא אושר במה שיש לך.
השיר קיבל ביקורות חיוביות והפך לסינגל ה-14 של הלהקה שהגיע למקום הראשון באירלנד, לרביעי שהגיע למקום הראשון בבריטניה ולראשון שהגיע למקום הראשון בהולנד. הוא גם הגיע למקום הראשון באוסטרליה, קנדה, פינלנד, איטליה, נורווגיה, פורטוגל, סקוטלנד וספרד והגיע לעשירייה הראשונה באוסטריה, בלגיה, גרמניה, ניו זילנד, שוודיה ושווייץ. השיר הגיע למקום ה-21 במצעד הבילבורד הוט 100 בארצות הברית, המיקום הגבוה ביותר של שיר של U2 מאז "Discothèque" ב-1997.
ב-2001, השיר זכה בשלושה פרסי גראמי לשיר השנה, הקלטת השנה וביצוע הרוק הווקאלי הטוב ביותר של צמד או להקה. הלהקה ביצעה את "Beautiful Day" בכל אחת מההופעות שלה מאז שהשיר בוצע לראשונה בסיבוב ההופעות "Elevation" ב-2001.
כתיבה והקלטה
"Beautiful Day" צמח מסשן הקלטות של U2 באולפן האנובר קווי בדבלין בחורף 1999. בהתחלה, "Beautiful Day" היה שיר אחר שנקרא "Always", אשר יצא מאוחר יותר כבי-סייד. השיר התפתח ממהלך הרמוני שבונו הלחין ושהגיטריסט דה אדג' שינה. הלהקה עבדה על השיר באולפן כמה ימים, אבל לא הצליחה להתקדם הרבה.
המפיק בריאן אינו היה מתוסכל מההתקדמות על השיר ויום אחד בבוקר הוא והמפיק דניאל לנואה הגיעו לאולפן לפני U2 כדי לעבוד על השיר. הרעיונות שלהם היוו השראה לחברי הלהקה.
במהלך הקלטת "All That You Can't Leave Behind", הלהקה החליטה להרחיק את עצמה מהניסויים שלה בשנות ה-90 עם מוזיקת דאנס אלקטרונית לטובת "חזרה לסאונד המסורתי של U2". באותו הזמן, הלהקה חיפשה סאונד יותר מתקדם.
הוצאה
"Beautiful Day" היה הסינגל הראשון מהאלבום "All That You Can't Leave Behind". הוא יצא ב-19 בספטמבר 2000. השיר הגיע למקום הראשון באוסטרליה, קנדה, בריטניה ואירלנד. "Beautiful Day" נכלל באוספים "The Best of 1990-2000" ו-"U218 Singles", והוא נכלל באלבום "Songs of Surrender", אלבום של שירים שהלהקה הקליטה מחדש.
וידאו קליפ
הווידאו קליפ של השיר בוים על ידי יונס אוקרלונד וצולם באוגוסט 2000. הוא מראה את חברי הלהקה מסתובבים בנמל התעופה שארל דה גול בפריז, עם סצנות של הלהקה מופיעה בהאנגר, בטרמינל ובמסלול המראה. חברות התעופה מידל איסט איירליינס ואייר פראנס מופיעות בווידאו קליפ. וידאו קליפ אלטרנטיבי צולם לשיר באז, צרפת. כחודש לפני צאת האלבום, גרסה בהופעה חיה של השיר צולמה בדבלין על גג מלון קרלנס.
הופעות חיות
מאז שהשיר בוצע בהופעה הראשונה של סיבוב ההופעות "Elevation" ב-24 במרץ 2001 במיאמי, "Beautiful Day" בוצע בכל הופעה של U2 בסיבוב הופעות מלא, וגם בכמה הופעות קידום והופעות שלא קשורות לסיבוב הופעות. בסיבוב האחרון של סיבוב ההופעות "360°", כאשר השיר בוצע הוקרן סרטון שהוקלט מראש של האסטרונאוט מארק קלי. קלי בחר מוקדם יותר בשיר כקריאת ההשכמה שלו בטיסה STS-134.
השיר מופיע בסרטי ההופעות החיות "Elevation 2001: Live from Boston", "U2 Go Home: Live from Slane Castle", ו-"Vertigo 2005: Live From Chicago". השיר בוצע גם בהופעה של U2 בלייב 8 בהייד פארק שבלונדון.
השיר בוצע בסופרבול XXXVI בניו אורלינס ועבור המשחק הראשון של הניו אורלינס סיינטס בניו אורלינס לאחר הוריקן קתרינה.
קבלה
השיר הושמע לאחר שג'ון קרי נתן את נאום הניצחון שלו בכנס הלאומי של המפלגה הדמוקרטית ביולי 2004. ברק אובמה השתמש בשיר בקמפיינים הנשיאותיים שלו ב-2008 וב-2012, יחד עם השיר של הלהקה "City of Blinding Lights". ב-2020, אובמה הזכיר את השיר "Beautiful Day" בפלייליסט של "שירים בלתי נשכחים" מתקופת הנשיאות שלו.
רשימת השמעה
כל השירים הולחנו על ידי U2.
בניש
בניש הוא שם משפחה.
{{פירושונים|
ראו גם
}}
סיל (הונגריה)
סיל (בהונגרית: Szil) הוא כפר במחוז גיור-מושון-שופרון, שבצפון-מערב הונגריה. כמו כפרים רבים באירופה גם בסיל מספר התושבים נמצא בירידה. כך, בשנת 1990 חיו בכפר 1,421 תושבים, ובשנת 2019 רק 1,334 תושבים.
גאיטרי
גאיטרי (בסנסקריט: gāyatrī, הטיה נקבית ל-gāyatra: שיר, המנון או מזמור) הוא מזמור בן 24 הברות (שלושה פסוקים - פאדות pāda - בני שמונה הברות כל אחד). בהינדואיזם גאיטרי היא מנטרה ספציפית, ואלה כהתגלמות שלה.
המנטרה
מנטרת גאיטרי (קרויה גם סאויטרי) מכילה את התחילית om bhur bhuvah svah, המופיעה לעיתים תכופות ביאג'ור ודה.
פירוש שלושת המשפטים האחרונים במנטרה: "מי ייתן ונגיע לתפארת ולגדולת סאויטר האל: הלוואי ויעורר את תפילותינו."
האלה גאיטרי
התגלמותה של המנטרה בדמות האלה גאיטרי נחשבת בעיני מאמיניה ל"אם כל הוודות" ולבת זוגו של האל ברהמה (יוצר העולם). כמו כן היא נחשבת כהתגלמות של פרהברהמאן, המציאות האולטימטיבית והבלתי משתנה הנמצאת בבסיס כל התופעות.
גאיטרי מופיעה באופן טיפוסי כיושבת על פרח לוטוס, שמסמן שפע ועושר. היא אוחזת ספר ביד אחת וכלי מרפא בידה האחרת. היא מלווה בברבור וידועה גם כאלת החינוך.
ינטרת גאיטרי היא הביטוי החזותי של המנטרה, והיא נחשבת לחזקה אף יותר מהמנטרה. הינטרה מכילה את הטקסט של המנטרה ואיור של האלה גאיטרי מוקפת במגן דוד. באיור האלה יושבת על פרח הלוטוס, ומופיעה כבעלת חמישה ראשים ועשר ידיים, המייצגים את הגלגולים השונים של האלה כפרוואטי, סראסווטי ועוד. עשר העיניים מסתכלות לשמונת הכיוונים, ושתי עיניים נוספות מביטות אל האדמה והשמיים, עשר הידיים אוחזות בכלי הנשק של וישנו.
קישורים חיצוניים
Gayatri
בורשודסיראק
בורשודסיראק (בהונגרית: Borsodszirák) הוא כפר במחוז בורשוד-אבאוי-זמפלן שבצפון מזרח הונגריה.
בבורשודסיראק התגוררו מעט יהודים וחלק מיהודי הכפר נרצחו בשואת יהודי הונגריה.
אליפות ישראל בהיאבקות חופשית
אליפות ישראל בהיאבקות חופשית, היא תחרות ספורטיבית בהיאבקות בסגנון חופשי, החשובה ביותר בישראל בענף זה, לנשים ולגברים. האליפות נערכת תחת "איגוד ההיאבקות בישראל". מתאבק/ת אשר זוכה באליפות מקבל/ת אישור להשתתף באליפות אירופה ובאליפות העולם. באליפות ישראל יכולים להשתתף נערות מגיל 15 ונערים מגיל 16.
מטבח יהודי חלב
מטבח יהודי חלבּ הוא מטבחהּ של קהילת יהודי חלב שבסוריה, מטבח זה הושפע מהמטבח הטורקי ומגירוש ספרד, ונהירת יהודים אנוסים אל העיר חלב, כתוצאה מכך, נוצר דמיון בין המאכלים החלבּים למאכלים של יוצאי ספרד, בשמותיהם ובצורת הבישול. דוגמה מובהקת היא הסופריטו (תבשיל בשר ותפוחי אדמה הנקרא בדמשק "מעודה") ו"יפראקס" (עלי גפן ממולאים באורז ולעיתים בשר טחון הנקראים ברחבי סוריה דולמה).
מחשי בל'בן
המחשי בל'בן הם קישואים ממולאים באורז וחומוס המבושלים בחלב עיזים ותבלינים, הם נאכלים באופן מסורתי בחג השבועות.
מעמול
==== חמין חלבּי ==== החמין החלבּי מורכב מקובה, שעשוי מבורגול וסולת במילוי של בשר מטוגן עם בשר ותבלינים, בנוסף בחמין ישנם ביצים, בשר וקטניות, ללא תפוחי אדמה. בחלב היו מבשלים את החמין בתוך תנור אדמה. בפסח החמין היה זהה לחמין הרגיל אך הקובות עשויות מאורז טחון ובשר ועוף טחונים.
==== חרוסת חלבּית ==== החרוסת החלבּית עשויה מתמרים מעוכים, אגוזים ויין אדום, זכר לדם שנשפך בעבדות של בני ישראל במצרים.
חוק הדיינים
חוק הדיינים, תשט"ו-1955 מסדיר את מינוים וכהונתם של דיינים בבתי דין רבניים בישראל, ואת עבודתם של בתי הדין הרבניים. החוק אושר בכנסת השנייה ב-16 במאי 1955, ומאז תוקן 29 פעמים.
כהונת דיינים
שני הרבנים הראשיים לישראל הם דיינים מתוקף תפקידם. דיינים נוספים מתמנים על ידי נשיא המדינה לפי הצעת הוועדה לבחירת דיינים המובאת לפניו.
חברי הוועדה לבחירת דיינים: לפחות אחד מנציגי הממשלה בוועדה, לפחות אחד מנציגי הכנסת בוועדה ולפחות אחד מנציגי לשכת עורכי הדין בוועדה יהיו נשים. הוועדה תוכל לפעול בהרכב חסר, כל עוד מספר חבריה לא פחת משישה ובהם שני הרבנים הראשיים לישראל.
לדיין ימונה רק מי שהוא אזרח ישראל. מי שבידו אזרחות נוספת נדרש לפעול לביטולה. לא ימונה מי שהורשע בעבירה שיש עמה קלון. כללים נוספים להסמכת דיינים נקבעות בתקנות הדיינים (תנאי הסמכה וסדריה), תשט"ו-1955. מי שנתמנה לדיין חייב, בטרם ישב בדין, להצהיר בפני נשיא המדינה ובמעמד הרבנים הראשיים לישראל, הצהרה זו: "אני מתחייב לשמור אמונים למדינת ישראל, לשפוט את העם משפט צדק, לא להטות משפט ולא להכיר פנים".
כהונת דיין תתחיל ביום שהצהיר הצהרת אמונים ולא תסתיים אלא באחת מאלה:
בהתאם לחוק נציב תלונות הציבור על שופטים, נציב תלונות הציבור על שופטים מוסמך לדון גם בתלונות על דיינים.
סדרי הדין בבתי הדין הרבניים
נשיא בית הדין הרבני הגדול יהיה הרב הראשי לישראל. בית הדין הרבני הגדול דן בהרכב של שלושה דיינים, אך בעניינים מסוימים די בדיין יחיד. גם בית דין רבני אזורי ידון בשלושה, אך בעניינים מסוימים (שנקבעו בתקנות הדיינים (עניינים שניתן לדון בהם בדיין אחד), תש"ן-1990) די בדיין יחיד.
פסק דין של בית דין רבני אזורי ניתן לערעור לפני בית הדין הרבני הגדול. החלטה אחרת של בית דין רבני אזורי ניתנת לערעור לפני בית הדין הרבני הגדול, אם ניתנה רשות לכך מאת דיין של בית הדין הרבני הגדול.
דיין לא ישב בדין אם מצא, מיזמתו או לבקשת בעל דין, כי קיימות נסיבות שיש בהן כדי ליצור חשש ממשי למשוא פנים בניהול המשפט.
היסטוריה חקיקתית
פעולתם של בתי דין רבניים ומינוי דיינים להם הוסדרה בתקופת המנדט בדבר המלך במועצתו על פלשתינה (א"י). בעקבות הקמת מדינת ישראל עלה הצורך להסדיר זאת בחקיקה, ולשם כך נחקק חוק הדיינים. הצעת חוק הדיינים הוגשה לכנסת השנייה על ידי הממשלה ואושרה ב-16 במאי 1955. בעת דיוני הכנסת בנוגע לחוק הדיינים, עלו מחלוקות רבות הנוגעות ליחס שבין המשפט העברי למשפט הישראלי. מחלוקות אלו התגלעו במיוחד בנוגע לחוק זה כיוון שהוא מגלם בתוכו את הנושאים המהותיים ביותר של ההפרדה בין המשפט העברי לישראלי ואת נקודות ההשפעה שלו דרך הדין האישי וקיומה של מערכת בתי הדין הדתיים בכלל.
תיקון מס' 26 לחוק בא לשלב נשים בוועדה לבחירת דיינים: נקבע שבין חברי הוועדה תהיה טוענת רבנית, ולפחות אחד מנציגי הממשלה בוועדה, לפחות אחד מנציגי הכנסת בוועדה ולפחות אחד מנציגי לשכת עורכי הדין בוועדה יהיו נשים. דברי ההסבר להצעת החוק נימקו זאת: "אף שהנשים הן כ־60% מהציבור שנזקק לשירותי בתי הדין הרבניים, הדיינים כולם הם גברים, ועל כן יש חשיבות גדולה לכך שלכל הפחות בוועדה יינתן להן ייצוג הולם." עם זאת, עם מינויה של איילת שקד לשרת המשפטים, מינוי שהפך אותה אוטומטית ליושבת ראש הוועדה, החליטה הממשלה על העברת תפקיד זה לשר האנרגיה, יובל שטייניץ, ושקד מונתה לחברה בוועדה. יתר סמכויות שר המשפטים לפי חוק זה הועברו לשר לשירותי דת בהמשך הועבר גם תפקיד יושב ראש הוועדה לשר לשירותי דת.
בתיקון מס' 29 לחוק הוגדל מספר חברי הוועדה לבחירת דיינים מ-11 ל-13 (מספר השרים בוועדה הוגדל משניים לשלושה, ומספר הטוענות הרבניות הוגדל מאחת לשתיים).
זכויות להט"ב בטובאלו
זכויותיהם של לסביות, הומוסקסואלים, טרנסג'נדרים וביסקסואלים (להט"ב) בטובאלו כפופות לרדיפה ואפליה רשמית, בעודם מתמודדים עם אתגרים משפטיים וחברתיים שתושבים הטרוסקסואלים בעלי תחושת התאמה לזהותם המגדרית אינם חווים. סעיפים 153, 154 ו-155 לחוק העונשין מפלילים פעילות הומוסקסואלית בקרב גברים עם עונש של עד 14 שנות מאסר דה יורה. עם זאת, החוק דווח לאורך השנים כלא נאכף בפועל. אפליה בתעסוקה על בסיס נטייה מינית נאסרה מאז 2017. הומוסקסואליות נשית מוגדרת כחוקית מאז ומעולם.
בשנת 2011 הצביעה טובאלו בעד "ההצהרה המשותפת על הפסקת מעשי אלימות והפרות זכויות אדם הקשורות בהתבססות על נטייה מינית וזהות מגדרית" שגינתה לראשונה אלימות ואפליה נגד להט"ב בעצרת הכללית של האו"ם.
בטובאלו מתגוררת אוכלוסייה טרנסג'נדרית מסורתית שידועה במונח "פינאפינאאיינה" שמזדהה במגדר שלישי והוגדרה באופן היסטורי כממלאת תפקידים חברתיים שונים בחברה הטובאלית בדומה לאוכלוסיות מגדר שלישי נוספות במדינות יבשת אוקיאניה.
היסטוריה
טובאלו, בדומה לשאר מדינות פולינזיה, הייתה בעלת קבלה חברתית רחבה כלפי מערכות יחסים חד-מיניות וזהויות טרסג'נדריות לפני בואם של המיסיונרים האירופאים ודת הנצרות בעידן הקולוניאליזם. יחסים דו-מיניים (ביסקסואליות) היו מוגדרים גם כן כשגרתיים בקרב האיים, שכן מלכים רבים שמרו על בני זוג ובנות זוג כאחד בבקתות המלכותיות שלהם למען קיום יחסים אינטימיים.
אנשים שנולדו כזכר בלידתם אך חיים ומתנהגים כנשים נקראים בטובאלו במונח "פינאפינאאיינה" או "פינה" ומבחינה היסטורית היו בעלי תפקידים חברתיים של נשים בהם אריגת סלים, בישול ומטלות בית בעודם היו ידועים גם בכישרונם להכין טקסי ריקוד שונים בדומה לאוכלוסיות מגדר שלישי נוספות ברחבי אוקיאניה בהן הפאפאפין בסמואה, סמואה האמריקנית, הלאילאי באיי קוק, הוינינימאן במיקורנזיה והפקאלייטי  בטונגה. עמותת הטרנסג'נדרים הטובאלית "Tuvalu Pina Association" הוקמה בשנת 2015 במטרה לדאוג לזכויותיהם של הפינאפינאאיינים. בעמותה ישנם כ-15 פעילים שחברים בשתי קבוצות פינה לא רשמיות.
מעמד בחוק
חוק העונשין בטובאלו אוסר על קיום יחסי מין אנאליים שלא למטרות רבייה (בין זוגות הטרוסקסואלים והומוסקסואלים כאחד) אותם מכנה כ-"מעשה סדום". על פי תוכן החוק, פעילות הומוסקסואלית בין מבוגרים בהסכמה עלולה להיענש עד 14 שנות מאסר דה יורה. עם זאת, לדברי מחלקת המדינה של ארצות הברית, לא היו דיווחים על העמדות לדין על רקע החוק דה פקטו לאורך השנים. גיל ההסכמה בטובאלו עומד על גיל שוויוני של 15 שנים עבור זוגות הטרוסקסואלים מהמין השני וזוגות נשים לסביות אם כי לא עבור זוגות גברים הומוסקסואלים.
חוק העונשין
כל אדם - (א) המבצע מעשה סדום עם אדם אחר או עם בעל חיים, או (ב) מתיר לגבר לבצע איתו או איתה מעשה סדום, יהיה אשם בעבירה פלילית ודינו מאסר של 14 שנים. כל מי שמנסה לבצע את כל אחת מהעבירות המפורטות בסעיף הקודם, או שהוא אשם בכל תקיפה מתוך כוונה לבצע אותה, או כל תקיפה מגונה כלפי כל גבר, יהיה אשם בעבירה פלילית, ויישא באחריות למאסר של 7 שנים.
כל גבר, בין אם הוא במקום ציבורי ובין אם הוא פרטי, המבצע כל מעשה מגונה גס עם גבר אחר, או שגורם לגבר אחר לבצע איתו כל מעשה מגונה, עם עצמו או עם גבר אחר, בין אם הוא במקום ציבורי ובין אם הוא פרטי, יהיה אשם בעבירה פלילית, ודינו מאסר של 5 שנים.
הכרה במערכות יחסים חד-מיניות
טובאלו אינה מכירה בנישואים חד-מיניים, וגם לא בכל צורה מוגבלת יותר של זוגיות חד-מינית (איחוד אזרחי, נישואי חוזה, מעמד ידועים בציבור). חוק הנישואים של טובאלו אינו אוסר במפורש על הכרה בנישואים חד-מיניים אולם, הוא מניח שהצדדים הם זוגות הטרוסקסואלים בלבד מהמין השני. בנוסף, נישואים חד-מיניים אינם מופיעים בסעיף "הגבלות על נישואים" בתוכן החוק.
תנאי מחיה
לדברי מחקר שנערך בשנת 2005 בטובאלו נחשף ש-14% מהגברים הטובאלואנים בין הגילאים 15–24 קיימו יחסים הומוסקסואלים עם בן זוג זכר בשלב מסוים בחייהם.
על פי הערכות מהתוכנית המשותפת של האו"ם בנושאי HIV/איידס לשנת 2017 היו כ-300 גברים המקיימים יחסי מין עם גברים ו-40 טרנסג'נדרים בטובאלו.
עצמאות
במדע המדינה, עצמאות היא מצב שבו מדינה אינה תלויה בגורם חיצוני לקיומה הפיזי והכלכלי, להגנה על גבולותיה ולשמירה על הסדר הציבורי ושלטון החוק. למעשה לא קיימת עצמאות מוחלטת אלא תמיד העצמאות היא יחסית, החל ממצב של עצמאות כמעט מוחלטת (כמו ארצות הברית) ועד למצב של עצמאות מדומה למעשה (למשל, צרפת של וישי).
עצמאותה של מדינה נמדדת על פי מספר מדדים: מידת עצמאותה בתחומי מדיניות החוץ והביטחון; מידת עצמאותה הכלכלית; עצמאותה הניהולית; ומידת ההכרה הבינלאומית בעצמאותה.
רוב המדינות מציינות את היום בו הושגה עצמאותן במובן השליטה על מדיניות החוץ והביטחון.
צריך להבדיל בין המושג "עצמאות" לבין המושג "אוטונומיה". באוטונומיה (בניגוד לעצמאות) יש ריבונות חלקית של ישות מסוימת, עם שליטה כללית של ישות רחבה יותר.
במהלך ההיסטוריה היו ארבעה גלים גדולים של יצירת עצמאויות:
אלן אישאם שאט
אלן אישאם שאט (באנגלית: Ellen Isham Schutt : 1873 – 1955) הייתה מאיירת בוטנית אמריקאית בתחילת המאה ה-20 של משרד החקלאות האמריקאי. עבודתה מהווה חלק מאוסף צבעי המים של הספרייה החקלאית הלאומית.
ביוגרפיה
אלן אישאם שאט נולדה ב-15 באפריל 1873 באחוזת אוק גרוב בארלינגטון, וירג'יניה, לפרנסיס גריינג'ר שאט ולאמילי אליזבת תומאס שאט לבית ואליס. היא הייתה אחת משבעה ילדים, עם שני אחים וארבע אחיות. הם גדלו במה שהיא כעת צ'רידייל, וירג'יניה, שם קנה אביה אדמה לאחר מלחמת האזרחים. אביה של אלן רכש בסופו של דבר כמעט 300 דונם באזור וכיום נחשב לאחד ממייסדי צ'רידייל המודרנית.
בשנת 1906, אלן בנתה בית נאו-קלאסי גדול בצ'רידייל שהיה ידוע בשם "אלנווד". הוא נבנה כולו מבטון כהגנה מפני שריפה, ומספרים שהוא היה הבית הראשון באזור שחובר להזנת חשמל.
אלן ואמה התעניינו בגנאלוגיה ויצרו יחד עצי משפחה רבים שלא פורסמו ורישומים אחרים הנוגעים למשפחת ואליס שהועברו לאחר מכן לאגודה ההיסטורית של מרילנד.
ב-1914, השנה שבה נפטר אביה, היא נישאה לוולטר דייוויד בלקברן בפלורידה. נישואים אלה לא החזיקו מעמד, ובשנת 1917 היא נישאה לבן דודה הראשון, תומאס סמית' ואליס (1876–1949), בווירג'יניה.
אלן מתה ב-5 בדצמבר 1955 בווירג'יניה, והיא קבורה בבית הקברות של גני קולומביה בארלינגטון.
קריירה
שאט עבדה עבור משרד החקלאות של ארצות הברית בין השנים 1904 ו-1914, חלק מקבוצת מאיירים שכללו את דבורה גריסקום פאסמור, אמנדה ניוטון, רויאל צ'ארלס סטדמן, ג'יי מריון שול ואלזי לואר פומרוי. במהלך תקופה זו, היא ציירה למעלה מ-700 צבעי מים של פירות ואגוזים. הנושאים שלה נעו בין פירות נפוצים (תפוחים, אגוזי היקורי) לאקזוטיים (אגוזי קשיו), וציורים לא מעטים מראים נזקי פירות מעובשים, חרקים ומסיבות אחרות. סגנונה המדויק והיבש למדי הביא לצבעי מים שלעיתים נראים יותר כמו רישומים מאשר ציורים.
היא גם עיצבה כמה פירות כתפוחים ואגסים בשעווה כדי להדגים את ההשפעות של אחסון ואריזה ארוכים על פירות. היא תרמה כמה רישומים של דגימות צמחים שנאספו במקסיקו לעבודה של בריטון ורוז על הקקטוסים.
החל משנת 1911 הזמינה אוניברסיטת קליפורניה את שאט לצייר בצבעי מים את התפוחים המקומיים שמראים נזקים כתוצאה ממצבים הנעים בין מחלות ופגיעות חרקים ועד פגיעה מאחסון. חוקר אחד טוען שסדרה זו של דימויים "היפר-ריאליים" מסתכמת בייצוג מרומז של הרעיון שאין תפוח מושלם או נורמלי - זהו חזון המתאים לשאיפות של עידן מתקדם של שליטה על כוחות טבעיים כמו הריקבון.
הסדרה המלאה של 286 ציורי צבעי מים שצוירו בין השנים 1911 ל-1915 מוחזקת על ידי אוניברסיטת קליפורניה, דייוויס.
ג'ייסון קרטר
ג'ייסון בריאן קרטר (באנגלית: Jason Brian Carter; נולד ב-22 בספטמבר 1960) הוא שחקן אנגלי, שידוע בזכות תפקידו כמרקוס קול בסדרת המדע בדיוני "בבילון 5". גילם גם את שלמה הצעיר בסרט הקולנוע "המלך דוד" משנת 1985. תפקידים נוספים כוללים הופעות אורח בסדרות "נחש צפע", "בוורלי הילס 90210", "מפגשים מהסוג האישי" ו"מכושפות".
Run Away
Run Away (בעברית: לרוץ רחוק) הוא שיר שביצעו SunStroke Project ו-Olia Tira  שייצג את מולדובה באירוויזיון 2010 כמו כן, השיר הפך לתופעת אינטרנט בשל היותו חלק ממם.
השיר באירוויזיון
השיר נבחר לייצג את מולדובה באירוויזיון 2010 לאחר שניצח בתחרות הקדם אירוויזיון המולדובית O melodie pentru Europa (שיר לאירופה). בחצי הגמר בוצע ראשון ועבר לגמר. בגמר בוצע רביעי והגיע למקום 22.
השיר כחלק מתרבות האינטרנט
סולו הסקסופון בשיר נחתך מהשיר, הופץ ביוטיוב והפך למם בשם ״Epic Sax Guy".
The Sun's Tirade
The Sun's Tirade הוא אלבום האולפן השני של הראפר האמריקאי אייזיאה רשאד. האלבום יצא לאור ב-2 בספטמבר 2016, והוא הפרויקט השני של רשאד בחברת התקליטים טופ דואוג אנטרטיינמנט, לאחר המיני-אלבום משנת 2014, Cilvia Demo, שזכה לשבחים ממבקרי המוזיקה.
רקע והפקה
האלבום, שהוקלט בתקופה בה חווה רשאד מאבקים עם דיכאון והתמכרות, כולל נימה רפלקטיבית ומודעת עם הפקה שלוקחת השפעה מהיפ הופ, טראפ, טריפ הופ, מוזיקת נשמה וג'אז. האלבום מכיל הופעות אורח של סיר, זקארי, קנדריק לאמאר, דיקון בלוז, קארי פו, סיד דה קיד, ג'יי רוק וסיזה. בהפקת האלבום השתתפו מפיקים שונים, בהם מייק ויל מייד איט, די סנדרס, קאם אובי, ג'יי LBS, האנטידוט וכריס קלור.
הצלחה וביקורת
האלבום זכה לשבחים ביקורתיים מצד מבקרי המוזיקה והופיע ברשימות רבות של האלבומים הטובים ביותר לשנת 2016 מטעם מפרסמים שונים. האלבום הופיע לראשונה במצעד הבילבורד 200 במקום ה-17, ונמכר ב-19,000 עותקים בשבוע הראשון לצאתו. האלבום נתמך על ידי הסינגל הראשי שזכה לשבחי הביקורת, "Free Lunch".
הנס אוטה
הנס גינטר פראנץ אוטה (בגרמנית: Hans Günther Franz Otte; 3 בדצמבר 1926, פלאואן – 25 בדצמבר 2007, ברמן) היה מלחין ופסנתרן גרמני.